**Informacije o prijemnom ispitu za master studije psihologije – modul Psihologija rada**

Prijemni ispit za master studije psihologije – modul Psihologija rada, biće u utorak, 5. 10. 2021. sa početkom u 15:30, u učionici 106.

Kandidati će odgovarati na pitanja preko Moodle platforme, isključivo uz pristup iz kompjuterske učionice u vreme održavanja prijemnog ispita.

Neophodno je da kandidati koji polažu prijemni ispit imaju nalog na Moodle 3 platformi na <http://moodle3.f.bg.ac.rs/> i da se **najkasnije do 4. 10. 2021. u 15h prijave na kurs *Prijemni ispit iz psihologije rada***(bez obzira na to kada se prijavljujete na konkurs, 4. ili 5. oktobra).

Treba da uradite sledeće:

* Ukoliko imate nalog na <http://moodle3.f.bg.ac.rs/>, treba da se prijavite na kurs Prijemni ispit iz psihologije rada
* Ukoliko nemate nalog, treba da ga otvorite na fakultetskom Moodle 3 i da se prijavite na kurs Prijemni ispit iz psihologije rada, na <http://moodle3.f.bg.ac.rs/>

Važno je da kandidati tokom polaganja ispita budu logovani na Moodle samo iz kompjuterske učionice (proverite da li ste se izlogovali sa mobilnog, tableta ili bilo koje druge sprave).

Pitanja na prijemnom ispitu su otvorenog (poluesejskog) tipa i zahtevaju integraciju znanja iz različitih oblasti psihologije rada koja su deo redovnog kurikuluma.

Očekuje se da se odgovorima na ispitu pokaže znanje u primeni.

Prijemni ispit traje 90 minuta.

Potrebno je da kandidati na prijemni ispit ponesu prijavu i lična dokumenta.

**Mere zaštite od korona virusa**

Neophodno je da kandidati na propisan način nose masku tokom celog trajanja prijemnog ispita.

U skladu sa merama prevencije, biće obavezna dezinfekcija ruku u učionici pre početka rada; prozori će biti otvoreni tokom polaganja.